smcproject/ml-wiki-sentences huggingface dataset:
കേരളത്തിലെ അറിയപ്പെടുന്ന സാമൂഹിക പ്രവർത്തകനും അയൽക്കൂട്ടത്തിന്റെ ഉപജ്ഞാതാവുമായിരുന്നു ഡി. പങ്കജാക്ഷക്കുറുപ്പ്‌ ( ജനുവരി 14 , 1923 - സെപ്റ്റംബർ 16 , 2004 ).
1923 ജനുവരി 14ന്‌ ജനിച്ച ഇദ്ദേഹം, തന്റെ 10-ആമത്തെ വയസ്സിൽ തന്നെ മഹാത്മാഗാന്ധിയുടെ ആശയങ്ങളിലേക്ക്‌ ആകൃഷ്ടനാവുകയും അതുവഴി സാമൂഹിക പ്രവർത്തനങ്ങളിൽ തൽപരനാവുകയും ചെയ്‌തു.
21-മത്തെ വയസ്സിൽ സ്കൂൾ അദ്ധ്യാപകനായി ഔദ്യോഗിക ജീവിതം ആരംഭിച്ചു.
ഇക്കാലത്തുതന്നെ കർഷകനായി ജോലിനോക്കിയ ഇദ്ദേഹത്തിന്റെ മനസ്സിൽ അയൽക്കൂട്ടം എന്ന സങ്കല്പത്തിന്റെ നാമ്പുകളിട്ടത് 1973-ലാണ്.
പിന്നീട് തന്റെ ആശയങ്ങൾ പ്രചരിപ്പിക്കുന്നതിനായി "ദർശനം" എന്ന മാസിക പ്രസിദ്ധീകരിച്ചു.
1976-ലാണ് അയൽകൂട്ടം എന്ന കൂട്ടായ്മ തുടങ്ങുന്നത്.
തന്റെ ജന്മപ്രദേശമായ ആലപ്പുഴ ജില്ലയിലെ കഞ്ഞിപ്പാടത്ത്‌ ഇതിന്റെ പ്രായോഗിക പ്രവർത്തനങ്ങളിൽ സജീവമായി.
"ഉണ്ടല്ലോ, കൊണ്ടുപോകാം" എന്നതായിരുന്നു അയൽക്കൂട്ടം എന്ന കൂട്ടായ്മയുടെ മുദ്രാവാക്യം.
ഗ്രാമീണരുടെ സ്വയേച്ഛപ്രകാരമുള്ള വിഭവങ്ങളുടെ പങ്കുവെക്കൽ ഈ കൂട്ടായ്മയുടെ ലക്ഷ്യങ്ങളിൽ ഒന്നായിരുന്നു.
പരിസരത്തുള്ള 15 വീടുകളുടെ കൂട്ടായ്മയായാണ് അയൽക്കൂട്ടം തുടങ്ങിയത്.
ഇങ്ങനെ ഉള്ള പല അയൽക്കൂട്ടങ്ങൾ ചേർന്ന് തറക്കൂട്ടവും തറക്കൂട്ടങ്ങൾ ചേർന്ന് ഗ്രാമക്കൂട്ടവും ആയി.
2004 സെപ്റ്റംബർ 16-ന് 82-ആം വയസ്സിൽ പങ്കജാക്ഷ കുറുപ്പ് അന്തരിച്ചു.
കൃതികൾ പുതിയ ലോകം, പുതിയ വഴി ഭാവിയിലേക്ക്‌ അവലംബം ↑ പുറമേക്കുള്ള കണ്ണികൾ ഒരു ബ്ലോഗ്
ഡി. ഉദയകുമാർ ഇംഗ്ലീഷ് വിലാസം https://ml.wikipedia.org/wiki/Udaya_Kumar_(designer)
ഇന്ത്യൻ രൂപയുടെ ചിഹ്നം രൂപകൽപ്പന ചെയ്ത ആൾ എന്ന നിലയിൽ ശ്രദ്ധേയനായ വ്യക്തിയാണ് ഡി. ഉദയകുമാർ .
ഗുവാഹത്തി ഐഐടിയിലെ അസിസ്റ്റന്റ് പ്രഫസറാണ്‌ ഇദ്ദേഹം.
രൂപയുടെ ചിഹ്നങ്ങളിൽ നിന്ന്‌ ലിസ്റ്റ്‌ ചെയ്യപ്പെട്ട അഞ്ചെണ്ണത്തിൽ നിന്നാണ്‌ ഇദ്ദേഹം തയ്യാറാക്കിയ ചിഹ്നം തിരഞ്ഞെടുത്തത്‌.
ബോംബെ ഐഐടിയിലെ ഇൻഡസ്‌ട്രിയൽ ഡിസൈൻ സെന്ററിലാണ്‌ ഇദ്ദേഹം ഗവേഷണം നടത്തിയത്‌.
കൊച്ചി-മുസിരിസ് ബിനാലെയുടെ ലോഗോയും ഇദ്ദേഹമാണ് രൂപകൽപ്പന ചെയ്തത്.
ഇന്ത്യൻ രൂപയുടെ ചിഹ്നം കൊച്ചി-മുസിരിസ് ബിനാലെ ലോഗോ ജീവിതരേഖ
തമിഴ്‌നാട്ടുകാരനായ ഇദ്ദേഹം 1978 ഒക്ടോബർ 10 ന്‌ ചെന്നൈയിലാണ്‌ ജനിച്ചത്‌.
മുൻ ഡി.എം.കെ എം.എൽ.എയായ എൻ. ധർമ്മലിംഗത്തിന്റെ മകനാണ്.
ഡി. അനിൽകുമാർ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
(2023 ജൂൺ) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
മലയാളത്തിലെ പുതുമുഖ കവികളിൽ ശ്രദ്ധേയമായ സാന്നിധ്യമാണ് ഡി.അനിൽകുമാർ .
തിരുവനന്തപുരം ജില്ലയിലെ തീരദേശ ഗ്രാമമായ വിഴിഞ്ഞം സ്വദേശി.
1993 ൽ തിരുവനന്തപുരം ജില്ലയിലെ തീരദേശ ഗ്രാമമായ വിഴിഞ്ഞത്ത് ജനിച്ചു.
കേരളസർവ്വകലാശാലയിൽ നിന്ന് മലയാളത്തിൽ ഡോക്ടറേറ്റ് നേടി
2018 ൽ ഡൽഹിയിൽ വച്ചു നടന്ന കേന്ദ്രസാഹിത്യ അക്കാദമിയുടെ ലിറ്ററേച്ചർ ഫെസ്റ്റിവലിൽ മലയാളകവിതയെ പ്രതിനിധീകരിച്ചു.
ഡി.അനില്കുമാകുറിന്റെ കവിതകൾ ഇംഗ്ലീഷ്, ബംഗാളി, ഹിന്ദി, തമിഴ് ഭാഷകളിലേക്ക് വിവർത്തനം ചെയ്തിട്ടുണ്ട്.
കൃതികൾ കവിതാസമാഹാരങ്ങൾ ഞാനിന്ന് പാടിത്തുടങ്ങുന്നു.
ചങ്കൊണ്ടോ പറക്കൊണ്ടോ .
അവിയങ്കോര .
നിഘണ്ടു കടപ്പെറപാസ (മലയാളത്തിലെ ആദ്യത്തെ കടൽഭാഷ നിഘണ്ടു) പഠനഗ്രന്ഥങ്ങൾ ബഹുസ്വരങ്ങൾ.
ഭാഷയുടെ പാഠങ്ങളും ഭാവനയുടെ ആഴങ്ങളും.
പുരസ്‌കാരങ്ങൾ കേരളസാഹിത്യ അക്കാദമി യുടെ കനകശ്രീ പുരസ്‌കാരം .
മൂലൂർ പുരസ്കാരം .
ബിസിവി കവിതാപുരസ്‌കാരം.
ആർ.രാമചന്ദ്രൻ കവിതാപുരസ്‌കാരം.
പി.പി.ജാനകിക്കുട്ടി കവിതാപുരസ്കാരം.
ചെറുകാട് ജന്മശതാബ്ദി കവിതാപുരസ്കാരം.
അന്തർകലാലയ വി.മധുസൂദനൻ നായർ എൻഡോവമെന്റ്.
https://dcbookstore.com/authors/d-anilkumar
https://dcbookstore.com/books/aviyankora
https://keralabookstore.com/books-by/%E0%B4%A1%E0%B4%BF-%E0%B4%85%E0%B4%A8%E0%B4%BF%E0%B4%B2%E0%B5%8D%E2%80%8D%E0%B4%95%E0%B5%81%E0%B4%AE%E0%B4%BE%E0%B4%B0%E0%B5%8D%E2%80%8D/6740/
https://keralabookstore.com/about-author/%E0%B4%A1%E0%B4%BF-%E0%B4%85%E0%B4%A8%E0%B4%BF%E0%B4%B2%E0%B5%8D%E2%80%8D%E0%B4%95%E0%B5%81%E0%B4%AE%E0%B4%BE%E0%B4%B0%E0%B5%8D%E2%80%8D/6740/
ചങ്കൊണ്ടോ പറക്കൊണ്ടോ - വിക്കിപീഡിയ (wikipedia.org)
https://www.asianetnews.com/literature-magazine/poems-by-d-anilkumar-in-vaakkulsavam-qnsnem ↑ ↑ ↑ ↑ ↑ ↑ ↑ {{ cite web }} : | first= missing | last= ( help ) ↑ {{ cite news }} : Empty citation ( help ) ↑ {{ cite web }} : Check date values in: | access-date= and | date= ( help ) ; External link in | access-date= and | date= ( help ) ; line feed character in | access-date= at position 25 ( help ) ; line feed character in | date= at position 25 ( help )
ഡി. കെ. ശിവകുമാർ
ഏഴു തവണ നിയമസഭാംഗം, നാല് തവണ സംസ്ഥാന കാബിനറ്റ് വകുപ്പ് മന്ത്രി എന്നീ നിലകളിൽ പ്രവർത്തിച്ച കർണാടകയിൽ നിന്നുള്ള മുതിർന്ന ഇന്ത്യൻ നാഷണൽ കോൺഗ്രസ് നേതാവും നിലവിൽ സംസ്ഥാന ഉപ-മുഖ്യമന്ത്രിയും കർണാടക പി.സി.സിയുടെ പ്രസിഡൻറുമാണ് ദൊദ്ദലഹള്ളി കെമ്പഗൗഡ ശിവകുമാർ അഥവാ ഡി.കെ.എസ് എന്നറിയപ്പെടുന്ന ഡി.കെ.ശിവകുമാർ.
(ജനനം 15 മെയ് 1962) ഇന്ത്യയിലെ ഏറ്റവും വലിയ ധനികനായ നിയമസഭാംഗം എന്ന നിലയിലാണ് ശിവകുമാർ അറിയപ്പെടുന്നത്.
2018-ലെ നിയമസഭ തിരഞ്ഞെടുപ്പിലെ സ്വത്ത് വിവരമനുസരിച്ച് ഏകദേശം ₹ 840 കോടി രൂപയുടെ ആസ്തിയാണ് ശിവകുമാറിന് ഉള്ളത്.
കർണാടകയിലെ മൈസൂർ താലൂക്കിലെ കനകപുരയിലെ ഒരു വൊക്കലിംഗ കുടുംബത്തിൽ കെമ്പഗൗഡയുടേയും ഗൗരമ്മയുടേയും മകനായി 1962 മെയ് 15ന് ജനനം.
പ്രാഥമിക വിദ്യാഭ്യാസത്തിന് ശേഷം ബാംഗ്ലൂരിലുള്ള ശ്രീ ജഗദ് ഗുരു രങ്കാചാര്യ കോളേജിൽ നിന്ന് ബിരുദവും കർണാടക ഓപ്പൺ യൂണിവേഴ്സിറ്റിയിൽ നിന്ന് എം.എ ബിരുദവും നേടി.
1982-ൽ കോൺഗ്രസ് പാർട്ടിയിൽ ചേർന്ന ശിവകുമാർ
1985-ലെ നിയമസഭ തിരഞ്ഞെടുപ്പിൽ സത്തന്നൂരിൽ എച്ച്.ഡി.ദേവഗൗഡക്കെതിരെ മത്സരിച്ചെങ്കിലും പരാജയപ്പെട്ടു.
1989-ൽ നടന്ന നിയമസഭ തിരഞ്ഞെടുപ്പിൽ സത്തന്നൂരിൽ നിന്ന് ആദ്യമായി നിയമസഭാംഗമായ ശിവകുമാർ പിന്നീട് 2004 വരെ സത്തന്നൂരിനെ പ്രതിനിധീകരിച്ചു.
2008-ൽ മണ്ഡല പുനർനിർണയത്തെ തുടർന്ന് കനകപുരയിലേക്ക് മാറിയ ശിവകുമാർ 2008, 2013, 2018 എന്നീ വർഷങ്ങളിൽ നടന്ന നിയമസഭ തിരഞ്ഞെടുപ്പിൽ കനകപുരയിൽ നിന്ന് വീണ്ടും നിയമസഭയിലേക്ക് തിരഞ്ഞെടുക്കപ്പെട്ടു.
2018-ൽ നടന്ന നിയമസഭ തിരഞ്ഞെടുപ്പിൽ കർണാടകയിൽ 104 സീറ്റ് നേടി ബി.ജെ.പി വലിയ ഒറ്റകക്ഷിയായപ്പോൾ കോൺഗ്രസ്- ജെ.ഡി.എസ് സഖ്യ സർക്കാർ രൂപീകരിക്കാൻ ചർച്ചകൾക്ക് നേതൃത്വം നൽകിയത് ശിവകുമാറായിരുന്നു.
ഒടുവിൽ 2019 വരെ നീണ്ടു നിന്ന സഖ്യസർക്കാരിൽ 80 പേരുള്ള കോൺഗ്രസ് എം.എൽ.എമാർ 37 പേരുള്ള ജനതാദൾ സെക്യുലർ പാർട്ടിക്ക് പിന്തുണ നൽകി സ്വതന്ത്രരടക്കം 120 പേരുടെ പിന്തുണയോടെ സർക്കാർ രൂപീകരിച്ചു.
ജനതാദൾ സെക്യുലർ നേതാവ് എച്ച്.ഡി.കുമാരസ്വാമി മുഖ്യമന്ത്രിയായും മുതിർന്ന കോൺഗ്രസ് നേതാവ് ജി.പരമേശ്വര ഉപ-മുഖ്യമന്ത്രിയായും സ്ഥാനമേറ്റു.
2017-ൽ നടന്ന രാജ്യസഭ തിരഞ്ഞെടുപ്പിൽ പാർട്ടി മാറ്റ ഭീഷണിയെ തുടർന്ന് ഗുജറാത്തിൽ നിന്നുള്ള 42 എം.എൽ.എമാരെ ബാംഗ്ലൂരിലെ റിസോർട്ടിൽ താമസിപ്പിക്കാൻ മുൻകൈ എടുത്തതും ശിവകുമാറാണ്.
2017-ൽ ഗുജറാത്തിൽ നിന്ന് രാജ്യസഭയിലേക്ക് മത്സരിച്ച മുതിർന്ന കോൺഗ്രസ് നേതാവ് അഹമ്മദ് പട്ടേൽ വിജയിക്കാൻ ഇത് കാരണമായി.
കോൺഗ്രസ് പാർട്ടി നേതാക്കളായ സോണിയ ഗാന്ധിയുമായും മകൻ രാഹുൽ ഗാന്ധിയുമായും അടുത്ത ബന്ധം കാത്തു സൂക്ഷിക്കുന്ന ശിവകുമാർ കർണാടകയിലെ ശക്തനായ കോൺഗ്രസ് നേതാവ് എന്ന നിലയിലാണ് ദേശീയ രാഷ്ട്രീയത്തിൽ അറിയപ്പെടുന്നത്.
പ്രധാന പദവികളിൽ 1989 : നിയമസഭാംഗം, സത്തന്നൂർ(1) 1991-1992 : സംസ്ഥാന ജയിൽ വകുപ്പ് മന്ത്രി 1994 : നിയമസഭാംഗം, സത്തന്നൂർ(2) 1999 : നിയമസഭാംഗം, സത്തന്നൂർ(3) 1999-2004 : സംസ്ഥാന നഗര വികസന വകുപ്പ് മന്ത്രി 2004 : നിയമസഭാംഗം, സത്തന്നൂർ(4) 2008 : നിയമസഭാംഗം, കനകപുര(5) 2008-2010 : കർണാടക പി.സി.സി വർക്കിംഗ് പ്രസിഡൻ്റ് 2013 : നിയമസഭാംഗം, കനകപുര(6) 2014-2018 : സംസ്ഥാന ഊർജ വകുപ്പ് മന്ത്രി 2018 : നിയമസഭാംഗം, കനകപുര(7) 2018 : സംസ്ഥാന ഉന്നത വിദ്യാഭ്യാസ വകുപ്പ് മന്ത്രി 2018-2019 : സംസ്ഥാന ജലവിഭവ വകുപ്പ് മന്ത്രി 2020-തുടരുന്നു : കർണാടക പി.സി.സി പ്രസിഡൻ്റ് 2023-തുടരുന്നു : നിയമസഭാംഗം, സാത്തനൂർ(8) 2023-തുടരുന്നു : ജലവിഭവ, ബാംഗ്ലൂർ നഗരവികസന വകുപ്പുകളുടെ ചുമതലയുള്ള കർണാടക ഉപ-മുഖ്യമന്ത്രി സ്വകാര്യ ജീവിതം ഭാര്യ : ഉഷ മക്കൾ : ഐശ്വര്യ ആഭരണ ആകാശ് അവലംബങ്ങൾ
ഡി. തങ്കപ്പൻ നായർ ഇംഗ്ലീഷ് വിലാസം https://ml.wikipedia.org/wiki/D.
_Thankapan_Nair
പ്രശസ്ത ഭാഷാ പണ്ഡിതനും വിവർത്തകനുമാണ് ഡി. തങ്കപ്പൻ നായർ (ജനനം : 1932).
പ്രഥമ വിവർത്തകരത്‌നം പുരസ്‌കാരം നേടി.
കുറ്റവും ശിക്ഷയും, അവസാനത്തെ മോഹികൻ , അന്ന കരെനീന, അമ്മ, പാവങ്ങൾ , യുദ്ധവും സമാധാനവും , തൗസന്റ് ലീഗ്‌സ് അണ്ടർ ദി സീ തുടങ്ങി വിശ്വസാഹിത്യത്തിലെ ക്ലാസിക്ക് രചനകളെല്ലാം  മലയാളത്തിൽ പുനരാഖ്യാനം ചെയ്ത് പ്രസിദ്ധീകരിച്ചിട്ടുണ്ട്.
തിരുവനന്തപുരത്താണ് ഡി.തങ്കപ്പൻ നായർ ജനിച്ചത്.
മാവേലിക്കര ബിഷപ്പ് മൂർ കോളജ് ഹിന്ദി വിഭാഗം തലവനായി വിരമിച്ചു.
ഗുരു സമക്ഷം ഒരു ഹിമാലയൻ യോഗിയുടെ ആത്മകഥ ഹൃദയകമലത്തിലെ രത്നം ഋഷിശ്വരന്മാരുടെ ദിവ്യദർശനം പുരസ്കാരങ്ങൾ വിവർത്തകരത്‌നം പുരസ്‌കാരം (സംസ്ഥാന സർക്കാറിന്റെ സാംസ്‌കാരിക വിനിമയ സ്ഥാപനമായ ഭാരത് ഭവൻ നൽകുന്നത്) അവലംബം ↑
ഡി. നാരായണൻ ഇംഗ്ലീഷ് വിലാസം https://ml.wikipedia.org/wiki/D.
_Narayanan ഡി. നാരായണൻ
ഇരുളർക്കിടയിലെ ആദിവാസിഭാഷയ്ക്ക് ആദ്യമായി ലിപിയുണ്ടാക്കിയത് ഷോളയൂർ ദാസന്നൂര് ഊരിലെ ഡി. നാരായണൻ ആണ്.
റിട്ട ഐ.ടി.ഡി.പി ഉദ്യോഗസ്ഥനായ നാരായണൻ മൂപ്പൻസ് കൗൺസിൽ രക്ഷാധികാരിയുമായിരുന്നു.
അട്ടപ്പാടിയിലെ ആദ്യ ആദിവാസി അധ്യാപകൻ ദാസൻ മാഷിന്റെ മകനാണ്.
‍ അവലംബം ↑ ↑ https://www.thehindu.com/news/national/kerala/a-novel-way-of-interpreting-tribal-life/article7191678.ece ↑
ഡി. എസ്. റാണ
ഒരു ഇന്ത്യൻ നെഫ്രോളജിസ്റ്റും ന്യൂഡൽഹിയിലെ സർ ഗംഗാ റാം ഹോസ്പിറ്റലിലെ നെഫ്രോളജി വിഭാഗം ചെയർമാനുമാണ് ഡി.എസ്. റാണ വൃക്കസംബന്ധമായ ട്രാൻസ്പ്ലാൻറ് നടപടിക്രമങ്ങളിൽ പ്രാവീണ്യം നേടിയിട്ടുണ്ട്.
ഹിമാചൽ പ്രദേശിലെ ദസ്മലിൽ ജനിച്ച അദ്ദേഹം മെഡിക്കൽ ബിരുദം ഷിംലയിലെ ഇന്ദിരാഗാന്ധി മെഡിക്കൽ കോളേജിൽ ചെയ്തതിനുശേഷം ക്ലിനിക്കൽ നെഫ്രോളജിയിൽ വിപുലമായ പരിശീലനം ചണ്ഡീഗഡിലെ മെഡിക്കൽ എഡ്യുക്കേഷൻ ആൻഡ് റിസർച്ച് ഗ്രാജുവേറ്റ് ഇൻസ്റ്റിറ്റ്യൂട്ടിൽ ചെയ്തു.
അദ്ദേഹം ഒരു അന്താരാഷ്ട്ര പണ്ഡിതനാണ്.
ഒഹായോയിലെ ക്ലീവ്‌ലാന്റ് ക്ലിനിക്കിലെ ഇന്റർനാഷണൽ സ്കോളറായ അദ്ദേഹം സർ ഗംഗാറാം ആശുപത്രിയിലെ ബോർഡ് ഓഫ് മാനേജ്മെന്റ് അംഗമാണ്.
അദ്ദേഹം സ്ഥാപിച്ച പാർവതി എഡ്യൂക്കേഷൻ ആന്റ് ഹെൽത്ത് സൊസൈറ്റി എന്ന സംഘടന ഗ്രാമീണ ദരിദ്രർക്കായി സ്ഥാപിച്ച 5 കിടക്കകളുള്ള ഒരു ചെറിയ ആശുപത്രി തന്റെ ജന്മനാടായ ദാസ്മലിൽ പ്രവർത്തിക്കുന്നുണ്ട്.
വൈദ്യശാസ്ത്രത്തിന് നൽകിയ സംഭാവനകൾക്ക് 2009 ൽ ഏറ്റവും ഉയർന്ന നാലാമത്തെ സിവിലിയൻ ബഹുമതിയായ പദ്മശ്രീ ഇന്ത്യൻ സർക്കാർ അദ്ദേഹത്തിന് നൽകി.
പദ്മശ്രീ അവാർഡ് ലഭിച്ച ആദ്യത്തെ ഹിമാചൽപ്രദേശ് നിവാസിയാണ് അദ്ദേഹം.
ഡി. ദേവരാജ് ഉർസ് ഇംഗ്ലീഷ് വിലാസം https://ml.wikipedia.org/wiki/D.
_Devaraj_Urs
ഡി. ദേവരാജ് ഉർസ് (20 August 1915 – 6 June 1982) കർണാടകയിൽ നിന്നുള്ള ഇന്ത്യൻ നാഷണൽ കോൺഗ്രസ് നേതാവും മുഖ്യമന്ത്രിയുമായിരുന്നു.
രണ്ട് പ്രാവശ്യം അദ്ദേഹം കർണാടകയുടെ മുഖ്യ മന്ത്രിസ്ഥാനം അലങ്കരിച്ചു(1972–77, 1978–80) .
1952ലാണ് അദ്ദേഹം രാഷ്ട്രീയ പ്രവർത്തനം ഏറ്റെടുക്കുന്നത്.
1969 ൽ  ഇന്ത്യൻ  നാഷണൽ  കോൺഗ്രസ്  പിളർന്നപ്പോൾ
അദ്ദേഹം ഇന്ധിരാഗാന്ധിയുടെ കൂടെ നിലയുറപ്പിച്ചു.
കൂടുതൽ വായനയ്ക്ക് Devaraj Urs had ushered in a `silent social revolution' Archived 2012-10-26 at the Wayback Machine .
at The Hindu Contribution of Devaraj Urs remembered Archived 2012-10-26 at the Wayback Machine .
at The Hindu Devraj Urs' Exemplary Silence Archived 2018-03-22 at the Wayback Machine .
at Prajavani Remembering Devaraj Urs at Bangalore First
നിന ഒഗ്നിയനോവ ഇംഗ്ലീഷ് വിലാസം https://ml.wikipedia.org/wiki/Nina_Ognianova
ബൾഗേറിയൻ പത്രപ്രവർത്തകയും സാമൂഹിക പ്രവർത്തകയുമാണ് നിന ഒഗ്നിയനോവ ( English : Nina Ognianova ( Bulgarian : Нина Огнянова) ഔദ്യോഗിക ജീവിതം
2006 മുതൽ സർക്കാരിതര അമേരിക്കൻ സന്നദ്ധ സംഘടനയായ കമ്മിറ്റി ടു പ്രൊജക്ട് ജേണലിസ്റ്റ്‌സിന്റെ (സിപിജെ) യൂറോപ്, മധ്യേഷ്യ കോഡിനേറ്റർ ആയി പ്രവർത്തിക്കുന്നു.
ഇന്റർനാഷണൽ ജേണലിസ്റ്റ്‌സ് നെറ്റ്‌വർക്കിന്റെ സ്റ്റാഫ് റിപ്പോർട്ടറായി സേവനം അനുഷ്ടിച്ചിട്ടുണ്ട്.
റഷ്യൻ, മധ്യേഷ്യൻ, തുർക്കി പത്രപ്രവർത്തകരുടെ കൊലപാതകങ്ങളുമായി ബന്ധപ്പെട്ട അന്വോഷണാത്മക പത്രപ്രവർത്തനത്തിൽ 2007മുതൽ സജീവ സാന്നിദ്ധ്യമാണ് നിന.
റഷ്യൻ പത്രപ്രവർത്തകരുടെ കൊലപാതകങ്ങളെ കുറിച്ച് 2009 സെപ്തംബറിൽ അനാട്ടമി ഓഫ് ഇൻജസ്റ്റിസ് എന്ന പേരിൽ ഒരു റിപ്പോർട്ട പ്രസിദ്ധീകരിച്ചു.
2012 ഒക്ടോബറിൽ തുർക്കിസ് പ്രസ് ഫ്രീഡം ക്രൈസിസ് എന്ന പേരിൽ ഒരു റിപ്പോർട്ട് പ്രസിദ്ധീകരിച്ചു.
തുർക്കിയിലെ മാധ്യമ വിരുദ്ധ കാംപയിനിനെതിരായ അന്വേഷണ റിപ്പോർട്ടായിരുന്നു ആ റിപ്പോർട്ടിൽ.
ലോകത്തെ പ്രധാന പത്രങ്ങളിൽ നിരവധി ലേഖനങ്ങൾ എഴുതി.
2009 സെപ്തംബറിൽ ദി ഗാർഡിയൻ പത്രത്തിൽ റഷ്യയിലെ പത്രപ്രവർത്തകരുടെ കൊലപാതകങ്ങളെ കുറിച്ച് ലേഖനം എഴതി.
അവലംബം പുറംകണ്ണികൾ Blog of Nina Ognianova
നിധി ചാല സുഖമാ ഇംഗ്ലീഷ് വിലാസം https://ml.wikipedia.org/wiki/Nidhichala_sukhama
ത്യാഗരാജസ്വാമികൾ രചിച്ച അതിപ്രസിദ്ധമായ ഒരു കർണ്ണാടകസംഗീതകൃതിയാണ് നിധി ചാല സുഖമാ (Nidhichala sukhama) .
കല്യാണി രാഗത്തിൽ രചിച്ച ഈ കൃതിയിൽ സമ്പത്ത് നേടുന്നതാണോ രാമനെ ഭജിക്കുന്നതാണോ കൂടുതൽ സുഖം എന്ന് അന്വേഷിക്കുന്നു.
നിധിചാല സുഖമാ രാമുനി സ- ന്നിധിസേവ സുഖമാ നിജമുഗബൽക്കു മനസാ--- അനുപല്ലവി
ദധിനവനീതക്ഷീരമുലു രുചിയോദാശ- രഥിധ്യാനഭജനസുധാരസരുചിയോ?
ദമശമമനു ഗഗാസ്നാനമു സുഖമാ കർ- ദ്ദമദുർവ്വിഷയകൂപസ്നാനമു സുഖമാ മമതാബന്ധനയുത നരസ്തുതി സുഖമാ സുമതിത്യാഗരാജനതുനി കീരത്തനസുഖമാ.
സത്യസന്ധമായി പറയൂ മനസേ, ഏതാണ് പൂർണ്ണമായ സുഖം: രാമന്റെ ദർശനവും അവിടത്തെ നാമങ്ങളും ധ്യാനങ്ങളോ അതോ കുറെ ധനം ഉണ്ടാക്കുന്നതോ?
ഏതാണ് കൂടുതൽ രുചികരം: പാലിന്റെയും വെണ്ണയുടെയും തൈരിന്റെയും രുചിയോ അതോ രാമനെ ആരാധിക്കുമ്പോൾ ലഭിക്കുന്ന അമൃതുസമാനമായ രുചിയോ?
ഗംഗയിൽ കുളിക്കുമ്പോൾ ലഭിക്കുന്ന സുഖമോ അതോ ഈ ലൗകികലോകത്തെ മാലിന്യമാർന്ന കിണറിൽക്കിടന്നു പുളയ്ക്കുമ്പോൾ ലഭിക്കുന്ന സുഖമോ?
രാമന്റെ നാമം ഭജിക്കുമ്പോൾ ലഭിക്കുന്ന സുഖത്തിന്റെ അടുത്തെത്തുമോ ഏതെങ്കിലും നൈമിഷികജീവിയായ മനുഷ്യന്റെ നാമം സ്തുതിക്കുമ്പോൾ?
ത്യാഗരാജസ്വാമികൾ തന്നെസ്തുതിച്ച് പാടണമെന്ന് തഞ്ചാവൂരിലെ ശരഭോജി രാജാവിന് ഒരാഗ്രഹം തോന്നി.
പ്രതിഫലമായി ധാരാളം സ്വർണ്ണവും വാഗ്ദാനം ചെയ്തുകൊണ്ട് തന്റെ ഉദ്യോഗസ്ഥരെ അദ്ദേഹം സ്വാമികളുടെ അടുത്തേക്ക് അയച്ചു.
എന്നാൽ അവരുടെ മുന്നിൽ ആദ്ദേഹം ഈ പാട്ടു പാടുകയും അവർ മടങ്ങിപ്പോയെന്നുമാണ് കഥ.
പിന്നീട് ത്യാഗരാജൻ പാടുന്നതുകേൾക്കാൻ രാജാവ സ്വാമികളുടെ വീട്ടിലേക്ക് വരികയാണ് ഉണ്ടായതത്രേ.
അവലംബം പുറത്തേക്കുള്ള കണ്ണികൾ എം.എസ്. സുബ്ബുലക്ഷ്മി ആലപിക്കുന്നത് http://sahityam.net/wiki/Nidhi_chala_sukhama Archived 2016-05-06 at the Wayback Machine .
നിന ദാവുലുറി ഇംഗ്ലീഷ് വിലാസം https://ml.wikipedia.org/wiki/Nina_Davuluri
ഒരു അമേരിക്കൻ പൊതു പ്രസംഗകയും അഭിഭാഷകയുമാണ് നിന ദാവുലുറി (ജനനം ഏപ്രിൽ 20, 1989).
അമേരിക്കയിലെ സീ ടിവിയിൽ മേയ്ഡ് ഇൻ അമേരിക്ക എന്ന റിയാലിറ്റി ഷോ നടത്തിവരുന്നു 2014-ൽ നീന മിസ് അമേരിക്കയായി തെരഞ്ഞെടുക്കപ്പെടുകയുണ്ടായി.
മിസ്  അമേരിക്കയായി തെരഞ്ഞെടുക്കുന്ന ആദ്യത്തെ ഇന്ത്യൻ—അമേരിക്കൻ വനിതയും രണ്ടാമത്തെ ഏഷ്യൻ-അമേരിക്കൻ വനിതയുമാണ് ദാവുലുറി
മിസ് അമേരിക്ക എന്ന അവളുടെ വിജയം സമൂഹ മാധ്യമങ്ങളിൽ തൊലിയുടെ നിറത്തിന്റെ അടിസ്ഥാനത്തിലുള്ള വിവേചനത്തിനെതിരെ സംസാരിക്കാൻ അവൾക്ക് പ്രേരണ നൽകി.
ദാവുലുറി അഭിഭാഷകയായും, പ്രസംഗകയായും യുണൈറ്റഡ് സ്റ്റേറ്റ്സിലും ഇന്ത്യയിലും ഉടനീളം സഞ്ചരിക്കുകയും വൈവിധ്യം, ലിംഗ സമത്വം എന്നീ വിഷയങ്ങളെക്കുറിച്ച് പ്രഭാഷണങ്ങൾ നടത്തുകയും ചെയ്തു.
കൂടാതെ  സ്റ്റെം (STEM) എഡ്യൂക്കേഷനെ പ്രോത്സാഹിപ്പിക്കുകയും ചെയ്തു വരുന്നു.
1989 ഏപ്രിൽ 20 ന് ന്യൂയോർക്കിലെ സൈറാക്കസിൽ ഇന്ത്യയിൽ ആന്ധ്രാപ്രദേശിലെ വിജയവാഡ നഗരത്തിലെ തെലുങ്ക് സംസാരിക്കുന്ന ഹിന്ദു മാതാപിതാക്കളായ ഇൻഫേർമേഷൻ ടെക്നോളജി സ്പെഷ്യലിസ്റ്റായ ഷീലാ ദാവുലുറി യുടെയും ഗൈനക്കോളജിസ്റ്റായ കോട്ടേശ്വരായ ചൗധരി ദാവുലുറി യുടെയും മകളായി ജനിച്ചു.
അവളുടെ മൂത്തസഹോദരി മീന ദാവുലുറി വൈദ്യശാസ്ത്രത്തിലും പൊതുആരോഗ്യമേഖലയിലും മാസ്റ്റർ ബിരുദം നേടിയിട്ടുണ്ട്.
ദാവുലുറിയ്ക്ക് 6 ആഴ്ച പ്രായമുള്ളപ്പോൾ അവളുടെ അമ്മുമ്മയോടും അമ്മായിയോടൊപ്പം വിജയവാഡയിലാണ് വളർന്നത്.
രണ്ടര വയസ്സുള്ളപ്പോൾ അവളുടെ മാതാപിതാക്കൾ അവളെ യുണൈറ്റഡ് സ്റ്റേറ്റ്സിലേയ്ക്ക് കൂട്ടി കൊണ്ടുപോയി.
ഓരോ വേനലവധിക്കാലത്തും ഭാരതീയ നൃത്തം അഭ്യസിക്കാനെത്തിയിരുന്നു.
അവൾക്ക് തെലുങ്ക് ഭാഷയും നന്നായി വഴങ്ങിയിരുന്നു.
ദാവുലുറിയ്ക്ക് 4 വയസ്സുള്ളപ്പോൾ ഒക്‌ലഹോമയിലേയ്ക്ക് മാറുകയുണ്ടായി.
10 വയസ്സുവരെ അവിടെയായിരുന്നു.
അടുത്ത് സെന്റ്.
ജോസഫ് , മിഷിഗണിലേയ്ക്ക് മാറുകയുണ്ടായി.
വർഷങ്ങൾക്കുശേഷം 2015-ൽ വൈറ്റ് ഹൗസ് ഇനിഷ്യേറ്റീവ് ഓൺ ഏഷ്യൻ അമേരിക്കൻസ് ആൻഡ് പസഫിക് ഐലാൻഡേഴ്സ് മത്സര ഇനത്തിൽ 9/11 മാർക്ക് നേടിയത് അവളുടെ ജീവിതത്തിലെ വഴിത്തിരിവായി മാറി.
അവൾ സെവൺത് ഗ്രേഡിലായിരിക്കുമ്പോൾ കൂടുതലും യാഥാസ്ഥിതികരായ ക്രിസ്ത്യാനികൾ താമസിച്ചിരുന്ന ബ്ളോക്കിൽ നിന്ന് അവരെ മടക്കിവിളിക്കുകയുണ്ടായി.
അവിടെയുണ്ടായിരുന്ന വർണ്ണവിവേചന പ്രശ്നങ്ങൾക്കിടയിൽ അവിടെ താമസിച്ചിരുന്ന ആ ഇന്ത്യൻ കുടുംബത്തെ ഇന്ത്യൻ ഭീകരപ്രവർത്തകരായ കുടുംബമാണെന്ന് കരുതി കൂട്ടത്തിൽ അവളുടെ വീടും നശിപ്പിക്കപ്പെടുകയുണ്ടായി.
ജീവിതത്തിൽ ഈ കാലഘട്ടത്തിൽ നേരിടേണ്ടിവന്ന സാഹചര്യമാണ് മിസ് അമേരിക്കൻ പ്ലാറ്റ്ഫോമിലെത്താൻ അവൾക്ക് പ്രേരണയായി തീർന്നത്.
കുട്ടിയായിരിക്കുമ്പോൾ തന്നെ ദാവുലുറി ബാലെയും , ജാസ് ഡാൻസും അഭ്യസിച്ചിരുന്നു.
ജോസഫ് ഹൈസ്ക്കൂളിലെ മാർച്ചിംഗ് ബാൻഡിലും, സയൻസ് ഒളിംപെയ്ഡ് ടീമിലും, ടെന്നീസിലും പങ്കെടുത്തിരുന്നു.
2007-ൽ സെന്റ്.
ജോസഫ്-ൽ നിന്ന് ബിരുദമെടുക്കുകയും ആ വർഷം തന്നെ അവളുടെ മാതാപിതാക്കൾ ന്യൂയോർക്കിലെ ഫയറ്റ്വില്ലെയിലേയ്ക്ക് മാറുകയും ചെയ്തു.
സ്റ്റേറ്റ് യൂണിവേഴ്സിറ്റി ഓഫ് മിഷിഗണിൽ പഠനം തുടങ്ങുന്നതിനുവേണ്ടി മിഷിഗണിൽ താമസിക്കാൻ തെരഞ്ഞെടുക്കുകയും തുടർന്നുള്ള പഠനം മിഷിഗൺ യൂണിവേഴ്സിറ്റി യിലേയ്ക്ക് മാറുകയും ചെയ്തു.
അവിടെ നിന്നവൾക്ക് മിഷിഗൺ മെറിറ്റും, നാഷണൽ ഓണർ സൊസൈറ്റി അവാർഡും ലഭിക്കുകയുണ്ടായി.
2011-ൽ ബ്രെയിൻ ബിഹേവിയർ ആൻഡ് കോഗ്നിറ്റിവ് സയൻസിൽ ദാവുലുറി  ബിരുദമെടുക്കുകയുണ്ടായി.
അവളുടെ കുടുംബം ന്യൂയോർക്കിലേയ്ക്ക് മാറുകയും ദാവുലുറി ലി മോയിൻ കോളേജിൽ നിന്നും 9 പ്രി-മെഡ് കോഴ്സസ് പഠിക്കുകയും ചെയ്തു.
മിസ് അമേരിക്ക കാലാവധി തീരുന്നതുവരെ മെഡിക്കൽ സ്ക്കൂളിലേയ്ക്ക് അപേക്ഷിക്കുന്നില്ലയെന്ന് അവൾ പറയുകയുണ്ടായി.
മിസ് മിഷിഗൺസ് ഔട്ട്സ്റ്റാൻഡിംഗ് ടീൻ, മിസ് ന്യൂയോർക്ക്
ദാവുലുറിയ്ക്ക് 16 വയസ്സുള്ളപ്പോൾ അവളുടെ സഹോദരി മീന മിസ് സെന്റ്.
ജോസഫ് ആയതിനെ തുടർന്ന്  അവൾക്കും സൗന്ദര്യമത്സരങ്ങളിൽ താല്പര്യം തോന്നി തുടങ്ങിയിരുന്നു.
വളരെ ചെറുപ്പത്തിൽ തന്നെയവൾ സാധാരണ മത്സരങ്ങളിൽ പങ്കെടുക്കുകയും തുടർന്ന് മിഷിഗണിലെ മിസ് അമേരിക്കാസ് ടീൻ ഡിവിഷനിൽ പങ്കെടുക്കുകയും ചെയ്തു.
ഇതിലൂടെ കോളേജിനുള്ള സ്കോളർഷിപ്പ് പണം സമ്പാദിക്കാൻ കഴിയുമെന്ന് അവൾ മനസ്സിലാക്കി.
അവളുടെ ബിരുദ വിദ്യാഭ്യാസത്തിന് പകരം, ദാവുലുറി 2005- ൽ മിസ് സൗത്ത് വെസ്റ്റ് മിഷിഗന്റെ ഔട്ട്സ്റ്റാൻറിംഗ്  ടീൻ മത്സരത്തിലും 2006- ൽ മിസ് മിഷിഗണിന്റെ ഔട്ട്സ്റ്റാൻറിംഗ് ടീൻ മത്സരത്തിൽ വിജയിക്കുകയും മിസ് അമേരിക്കയുടെ മികച്ച ടീൻ ഷോയിലെ ആദ്യ റണ്ണർഅപ്പ് നേടുകയും ചെയ്തു.
ഏകദേശം  25,000 ഡോളർ സ്കോളർഷിപ്പ് പണം നേടിയതിനു ശേഷം, അവൾ ഏതാനും വർഷത്തേക്ക് മത്സരം മതിയാക്കുകയും തുടർന്ന് പഠനത്തിലേയ്ക്ക് ശ്രദ്ധ കേന്ദ്രീകരിക്കുകയും ചെയ്തു.
മിഷിഗൺ സർവകലാശാലയിൽ നിന്ന് ബിരുദപഠനത്തിനു ശേഷം, ദാവുലുറി വീണ്ടും ബിരുദ പഠനത്തിനുള്ള ഫണ്ടിലേക്ക് മത്സരിച്ച് മടങ്ങി.
2012 ൽ ന്യൂയോർക്ക് സ്വദേശിയായി മിസ് ഗ്രേറ്റർ റോച്ചസ്റ്റർ പദവി നേടുകയും തുടർന്ന് മിസ് ന്യൂയോർക്ക് മത്സരത്തിൽ രണ്ടാം സ്ഥാനവും ലഭിച്ചു.
ദാവുലുറി അടുത്ത വർഷം വീണ്ടും ശ്രമിക്കുകയും മിസ് സൈറാക്കസ് ആകുകയും തുടർന്ന് 2013-ൽ  മിസ്സ് ന്യൂയോർക്ക് കിരീടം അവൾ നേടുകയും ചെയ്തു.
മിസ് ന്യൂയോർക്ക് കിരീടം നേടിയതിനുശേഷം അവളുടെ ഹോട്ടൽ മുറിയിൽ ഒരു പാർട്ടി നടത്തിയിരുന്നു.
അവിടെയുള്ള അടുത്ത മുറിയിൽ മുൻ മിസ് ന്യൂയോർക്ക് മല്ലറി ഹാഗനുമായി അഭിപ്രായ വ്യത്യാസമുണ്ടായതായി കേട്ടു കേൾവി പരന്നു.
(പിന്നീട് 2013-ൽ മല്ലറി ഹാഗൻ മിസ് അമേരിക്ക ആയി) "മല്ലറിയും ഞാനും നല്ല സുഹൃത്തുക്കളാണ്" എന്ന് പിന്നീട്  ദാവുലുറി പറയുകയുണ്ടായി.
ഞങ്ങളുടെ തർക്കം ബുലിമിയ യെക്കുറിച്ചായിരുന്നുവെന്ന് പിന്നീട് ദാവുലുറി വിശദീകരിക്കുകയുണ്ടായി.
At the International Alliance for the Prevention of AIDS (IAPA) benefit dinner, April 19, 2014 മിസ് അമേരിക്ക
2013 സെപ്റ്റംബർ 15 മുതൽ 2014 സെപ്റ്റംബർ 14 വരെ മിസ് അമേരിക്ക മത്സരത്തിൽ വിജയിയായ ആദ്യ ഇന്ത്യൻ- അമേരിക്കൻ വനിതയായിരുന്നു ദാവുലുറി.
ഈ രീതിയിൽ, മുൻ മിസ് സൈറാകുസ് / മിസ് ന്യൂയോർക്കിലെ കാലിഫോർണിയയിലെ വാനസ്സ വില്യംസ് (1984-ലെ മിസ് അമേരിക്ക) ആയിരുന്നു.
ദാവുലുറി ആദ്യത്തെ ആഫ്രിക്കൻ-അമേരിക്കൻ വിജയിയും മിസ് അമേരിക്ക കിരീടം നേടുന്ന രണ്ടാമത്തെ ഏഷ്യൻ- അമേരിക്കൻ മത്സരക്കാരിയും കൂടിയാണ്.
(2001- ൽ ഫിലിപ്പിനോ അമേരിക്കൻ ആംഗല പേറസ് ബരാക്വോയോ ആയിരുന്നു ആദ്യത്തേത്).
എൻപിആറിന്റെ മൈക്കിൾ മാർട്ടിൻ ദാവുലുറിയുടെ വിജയത്തെക്കുറിച്ച് അഭിപ്രായപ്പെട്ടു: "അഞ്ച് ഏഷ്യൻ അമേരിക്കക്കാർ കിരീടത്തിനായി മത്സരിച്ചു. മത്സരചരിത്രത്തിലെ ഏറ്റവും ഉയർന്ന എണ്ണം ആയിരുന്നു ഇത്. നിങ്ങളിൽ രണ്ടുപേർ ഫൈനലിലെത്തിയിരുന്നു. തുടക്കം മുതൽ തന്നെ വെളുത്ത വംശജരോടൊത്തുള്ള നല്ല  ആരോഗ്യകരമായ മത്സരം ആയിരുന്നു."
മിസ് അമേരിക്കയും മിസ് ന്യൂയോർക്കും #StandWithNina: Duke Stands with Miss America - Duke University , September 18, 2013.
India's Disturbing Obsession with Fair Skin - Time , September 19, 2013.
" After Defending Miss America From Racial Comments, George Takei Meets Nina Davuluri For First Time " - ABC News , September 17, 2013 ( George Takei , Star Trek ' s Sulu ). George Stephanopoulos ." Groundbreaking Miss America Winner Miss New York Takes Home Pageant Crown " - ABC News , September 16, 2013. Lakshmi Gandhi. " Miss America’s Choreographer Nakul Dev Mahajan Tells Us How That ‘Bollywood Fusion’ Dance Came to Be " - The Aerogram, September 20, 2013  (Talent performance to  " Dhoom Taana ," from Om Shanti Om ). " America 2014 Nina Davuluri's Crowning Moment .
" Miss America Organization, September 15, 2013. "
Vote for Miss New York 2013 Nina Davuluri .
" Miss America Organization, August 15, 2013. കൂടുതൽ വായനയ്ക്ക് Reddy, Vanita. Fashioning Diaspora: Beauty, Femininity, and South Asian American Culture (Asian American History Culture) . Temple University Press, 2016. അവലംബം പുറത്തേയ്ക്കുള്ള കണ്ണികൾ നീന ദാവുലുറി എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്. ഔദ്യോഗിക വെബ്സൈറ്റ് Nina Davuluri: A Poem For Earthy Skinned Women ("Not Fair, Just Lovely") - ScoopWhoop , March 9, 2016.
നിധി റാസ്ദാൻ
ഒരു ഇന്ത്യൻ പത്രപ്രവർത്തകയാണ് നിധി റാസ്ദാൻ .
എൻഡിടിവിയിൽ ലെഫ്റ്റ് റൈറ്റ് സെൻറർ എന്ന പ്രധാന പരിപാടിയുടെ അവതാരകയാണ്.
ഈ പരിപാടി സാധാരണയായി വൈകുന്നേരം തൽസമയം സംപ്രേഷണം ചെയ്യുകയും വാർത്തകളും ബ്രേക്കിംഗ് ന്യൂസുകളും ചർച്ച ചെയ്യുകയും ചെയ്യുന്നു.
എൻ.ഡി.ടിവി 24x7 എന്നത് ന്യൂ ഡെൽഹി ടെലിവിഷൻ ലിമിറ്റഡിന്റെ ഉടമസ്ഥതയിലുള്ള ഇന്ത്യയിലെ  വാർത്തകളും സംഭവങ്ങളും കൈകാര്യം ചെയ്യുന്ന ഒരു ഇംഗ്ലീഷ് ഭാഷ ടെലിവിഷൻ നെറ്റ് വർക്കാണ്.
2017-ൽ പെൻഗ്വിൻ റാൻഡം ഹൗസ് ഇന്ത്യ പ്രസിദ്ധീകരിച്ച ലെഫ്റ്റ് റൈറ്റ് സെൻറർ: ദി ഐഡിയ ഓഫ് ഇന്ത്യ എന്ന ഒരു പുസ്തകം നിധി രചിച്ചിട്ടുണ്ട്.
പ്രസ് ട്രസ്റ്റ് ഓഫ് ഇന്ത്യയുടെ  വാർത്താ ഏജൻസി മുൻ എഡിറ്റർ ഇൻ ചീഫ്  മഹാരാജാ കൃഷൻ റാസ്ദാന്റെ മകളാണ് നിധി റാസ്ദാൻ.
ന്യൂഡൽഹിയിലെ ഷെയ്ഖ് സരായ്യിലെ ഏപ്പീജേ സ്കൂളിൽ പഠിച്ചു.
പിന്നീട് ലേഡി ശ്രീറാം കോളേജിൽ നിന്നും ബിരുദം നേടി.
ഡൽഹിയിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് മാസ് കമ്മ്യൂണിക്കേഷനിൽ (1998-99) റേഡിയോ, ടിവി ജേർണലിസത്തിൽ പോസ്റ്റ് ഗ്രാജ്വേറ്റ് ഡിപ്ലോമ പഠിച്ചു.
ജമ്മുകശ്മീർ ആണ് ജന്മസ്ഥലം.
പത്രപ്രവർത്തകനും എഴുത്തുകാരനുമായ നീലേഷ് മിശ്രയെ 2005-ൽ റാസ്ദാൻ വിവാഹം കഴിച്ചു.
രണ്ടു വർഷത്തിനു ശേഷം 2007-ൽ ഇരുവരും വേർപിരിഞ്ഞു.
നിധി 1999-ൽ എൻ.ഡി ടിവിയിൽ ചേർന്നു.
തന്റെ ജീവിതത്തിന്റെ തുടക്കം മുതൽ നിധി വിവിധ പരിപാടികൾ സംഘടിപ്പിച്ച്  പരമ്പരകൾ  അവതരിപ്പിച്ചു.
ഇന്ത്യൻ ഉപഭൂഖണ്ഡത്തിൽ നിന്നുള്ള പ്രധാന രാഷ്ട്രീയ, സാമ്പത്തിക, സാമൂഹ്യ വിഷയങ്ങളിൽ അവർ വിപുലമായി റിപ്പോർട്ട് ചെയ്തിട്ടുണ്ട്.
അന്നുമുതൽ ഒരു ന്യൂസ് ആങ്കർ / ജേണലിസ്റ്റ് ആയിരുന്നു.
എൻ.ഡി.ടിവി-യുടെ എക്സിക്യൂട്ടീവ് എഡിറ്ററും ന്യൂസ് ഷോ ലെഫ്റ്റ്, റൈറ്റ് സെന്റർ എന്നിവയുടെ പ്രാഥമിക അവതാരകയുമായിരുന്നു.
ജനുവരി 31, 2023 എൻ.ഡി. ടിവിയിൽ നിന്ന് രാജിവച്ചതായി നിധി ട്വിറ്ററിൽ അറിയിച്ചു.
നിധി അവതരിപ്പിക്കുന്ന കാര്യപരിപാടികൾ: NDTV 24x7, പ്രൈം ടൈം ന്യൂസ് ലെഫ്റ്റ് റൈറ്റ് സെൻറർ, വൈവിധ്യമാർന്ന ടോക്ക് ഷോ ഇന്ത്യ ഡിസൈഡ്സ് @ 9 ദി ലീഡ് അവാർഡുകൾ ടീച്ചറേഴ്സ് അചീവ്മെൻറ് അവാർഡ് ഫോർ  കമ്മ്യൂണിക്കേഷൻ (ഇലക്ട്രോണിക്ക് ജേർണലിസം), 2011.
ജമ്മു-കശ്മീർ, വടക്ക്-കിഴക്കൻ ഇന്ത്യ എന്നിവിടങ്ങളിൽ നിന്നുള്ള റിപ്പോർട്ടുകൾക്കായി ജേണലിസം എക്സലൻസ് ഓഫ് രാംനാഥ് ഗോയങ്ക അവാർഡ് .
പത്രപ്രവർത്തന മികവിനുള്ള പുരസ്കാരം ജമ്മു-കശ്മീർ സ്റ്റേറ്റ് ഗവൺമെന്റ് പുരസ്‌കാരം.
കൃതികളുടെ പട്ടിക ലെഫ്റ്റ് റൈറ്റ് സെൻറർ: ദി ഐഡിയ ഓഫ് ഇന്ത്യ (2017) ISBN 9780670089703 അവലംബം ↑ ↑ {{ cite news }} : Empty citation ( help ) ↑ {{ cite news }} : Empty citation ( help ) ↑ ↑ ↑ പോസ്റ്റ്-ഗ്രാജുവേറ്റ് ഡിപ്ലോമ കോഴ്സ് ഇൻ റേഡിയോ ആൻഡ് ടി വി ജേർണലിസം Archived 2014-03-10 at the Wayback Machine .
, ഇന്ത്യൻ ഇൻസ്റ്റിറ്റ്യൂട്ട് ഓഫ് മാസ് കമ്മ്യൂണിക്കേഷൻ .
↑ {{{title}}} .
↑ ↑ 1 2 3 4 5 6 ↑ ↑ "റോണി സ്ക്രീവാലയും നിധി റസാദനും ടീച്ചേഴ്സ് അവാർഡ് അവാർഡ് ജേതാക്കളിൽ 11 ാമത് അവാർഡുകളും ഐ.ടി.സി. മൗര്യയിൽ ന്യൂഡൽഹിയിൽ അവാർഡ് നൽകി."
മികച്ച മീഡിയ വിവരം 14 ഫെബ്രുവരി 2012.
ജനറൽ OneFile .
ഗെയ്ൽ പ്രമാണ നമ്പർ: ഗെയിൽ | A308550308 ↑ ↑
നിന കാർലോവ‌്ന ബാറി
നിന കാർലോവ‌്ന ബാറി (Russian: Нина Карловна Бари, November 19, 1901, Moscow – July 15, 1961, Moscow) ഒരു സോവിയറ്റ് ഗണിതജ്ഞയായിരുന്നു.
അവരുടെ ത്രികോണമിതി പരമ്പരകൾക്കു പ്രസിദ്ധമാണ്.
റഷയിൽ 1901 നവംബർ 19നാണ് നിന കാർലോവ‌്ന ബാറി ജനിച്ചത്.
ഓൾഗ അഡോൾഫൊവിച്ച് ബാറിയുടെയും ഡോക്ക്ടറായ കാൾ അഡോൾഫൊവിച്ച് ബാറിയുടെയും മകളായിരുന്നു.
1918ൽ മോസ്കോ സ്റ്റേറ്റ് സർവ്വകലാശാലയുടെ ഭൗതികശാസ്തത്തിന്റെയും ഗണിതത്തിന്റെയും വകുപ്പിന്റെ അംഗീകാരം കിട്ടിയ ആദ്യ സ്ത്രീകളിലൊരാളായി.
1921ൽ യൂണിവെഴ്സിറ്റിയിലെത്തി 3 വർഷംകൊണ്ട് അവർ ബിരുദം നേടി.
ബിരുദാനന്തരം, ബാറി തന്റെ അദ്ധ്യാപക പദവി ഏറ്റെടുത്തു.
മോസ്കോ ഫോറസ്ട്രി ഇൻസ്റ്റിട്യൂട്ട്, മോസ്ക്കോ പോളിടെൿനിക് ഇൻസ്റ്റിട്യൂട്ട്, സ്വെർദ്‌ലോവ് കമ്മ്യൂണിസ്റ്റ് ഇൻസ്റ്റിട്യൂട്ട് എന്നിവിറ്റങ്ങളിൽ പഠിപ്പിച്ചു.
1922ൽ തന്റെ കണ്ടുപിടിത്തങ്ങൾ മോസ്കോ മാത്തമാറ്റിക്കൽ സൊസൈറ്റിക്കു മുമ്പിൽ അവതരിപ്പിച്ചു.
അത്തരം ഒരു അവതരണം നടത്തുന്ന ആദ്യ വനിതയായിരുന്നു അവർ.
നിന സിബൽ ഇംഗ്ലീഷ് വിലാസം https://ml.wikipedia.org/wiki/Nina_Sibal
ഇന്ത്യൻ നയതന്ത്രജ്ഞയും എഴുത്തുകാരിയുമായിരുന്ന നിന സിബൽ (1948 - 2000) പുരസ്കാരം നേടിയ യാത്ര എന്ന നോവലിലൂടെയും മറ്റ് ഇംഗ്ലീഷ് ഭാഷ ഫിക്ഷൻ കഥകളിലൂടെയും ഇന്ത്യൻ വിദേശകാര്യ സർവീസിലെ പ്രവർത്തനങ്ങളിലൂടെയും ആണ് കൂടുതലും അറിയപ്പെടുന്നത്.
പിതാവ് ഒരു ഇന്ത്യനും അമ്മ ഗ്രീക്കുകാരിയുമായിരുന്നു.
പൂനെയിലാണ് നിന ജനിച്ചത്.
ഡൽഹി യൂണിവേഴ്സിറ്റിയിൽ (മിറാൻഡ ഹൗസിൽ) എം.എ ബിരുദാനന്തര ബിരുദപഠനത്തിനു ശേഷം മൂന്നു വർഷം അവിടെ അദ്ധ്യാപികയായി.
അവർ നിയമത്തിൽ യോഗ്യത നേടുകയും ഫ്രഞ്ച് ഭാഷയും പഠിച്ചു.
1972-ൽ ഇന്ത്യൻ വിദേശകാര്യ സർവീസിൽ ചേർന്ന സിബൽ ന്യൂയോർക്ക് സിറ്റിയിലെ ഐക്യരാഷ്ട്രസഭയിൽ പ്രവർത്തിച്ചു.
"ഇത് ആഴത്തിൽ ഒരു സാംസ്‌കാരിക ആഘാതത്തിനിടയാക്കിയതായി" പിന്നീട് ഇതിനെക്കുറിച്ച് അവർ ഒരു മാധ്യമപ്രവർത്തകനോട് പറയാനിടയായി.
മറ്റ് പോസ്റ്റുകളിൽ കെയ്റോയിലും മൂന്നു വർഷം ഇന്ത്യൻ കൌൺസിൽ ഫോർ കൾച്ചറൽ റിലേഷൻസിന്റെയും ഡപ്യൂട്ടി ഡയറക്റ്ററായിരുന്നു.
1992-ൽ പാരീസിലെ യുനെസ്കോയിൽ ഇന്ത്യയുടെ സ്ഥിരം പ്രതിനിധിയായി പദവി ലഭിച്ചു.
1995-ൽ ന്യൂയോർക്കിലേക്ക് പോയി.
അവിടെ ലെയിസൺ ഓഫീസ് ഡയറക്ടറായി.
നിന സിബൽ അഭിഭാഷകനും രാഷ്ട്രീയക്കാരനുമായ കപിൽ സിബലിനെ വിവാഹം കഴിച്ചു.
അവർക്കു രണ്ടു പുത്രന്മാരും ഉണ്ടായിരുന്നു.
രാഷ്ട്രീയക്കാരനും നയതന്ത്രജ്ഞനും എഴുത്തുകാരനും ആയ ശശി തരൂറിൻറെ അഭിപ്രായപ്രകാരം അവരുടെ ""അന്തർദേശീയ"" വിവാഹബന്ധം നല്ലരീതിയിൽ തുടർന്നുകൊണ്ടുപോകുകയും ഔദ്യോഗികജീവിതത്തിൽ അവർ ഒന്നിച്ചുമുന്നോട്ടുപോകുകയും ചെയ്തു.
2000 ജൂണിൽ ന്യൂയോർക്കിൽ അവർ സ്തനാർബുദം ബാധിച്ചു മരിച്ചു.
നിന സിബൽ മെമ്മോറിയൽ അവാർഡ് അവരുടെ ഭർത്താവ് നിനയുടെപേരിൽ നടപ്പിലാക്കി.